Saudiya Arabistoni tashqi ishlar vaziri Odil al-Jubayr Saudiya Arabistoni Livan uchun sotib olgan qurol-aslahani o‘ziga qoldirishini ma’lum qildi, deb xabar bermoqda Reuters axborot agentligi. Bunday qaror tegishli dasturning yopilgani sababli qabul qilingan. "Biz Saudiya Arabistoni armiyasi ehtiyojlariga 3 mlrd dollar yo‘naltirishga qaror qildik", deb aytdi al-Jubayr. Al-Jubayrning ta’kidlashicha, shu tariqa mamlakat Fransiya bilan shartnomasini bajaradi, biroq mijoz Saudiya Arabistoni bo‘ladi.